Til menighetsbladene

Nedenfor følger forslag til en artikkel dere kan bruke i menighetsbladet eller på nettsidene deres nå i tiden før 1. mai. Artikkelen bygger på tekst i annonsen «Innlevering av kandidatlister» som dere finner på <http://trykksak.kirken.no> og på brosjyren «Sett preg på din kirke. Vil du være med i menighetsrådet?» som dere finner på <http://kirken.no/nb-NO/om-kirken/slik-styres-kirken/kirkevalget/for-medarbeidere/Verve-og-presentere-kandidater/>

Artikkelen kan kuttes bakfra, og avsnittene «Hva gjør menighetsrådet?» og «Ti gode grunner til å væra med i menighetsrådet» kan evt. gjerne stå som egne artikler. Lag også gjerne et intervju med et medlem av menighetsrådet.

NB! Husk å lese gjennom teksten nøye og å erstatte tekst i rødt med lokal informasjon!

**Hvem skal styre kirken vår?**

**Den 14. september er det valg på nytt menighetsråd, og fram til 1. mai kan du påvirke hvem som skal stå på listen over kandidater.**

Forslag til kandidater til menighetsrådet kan meldes til nominasjonskomiteen i [namn på sokn], ([kontaktadresse]) innen [dato, eks. 15. april 2015].

Valgbare er medlemmer av Den norske kirke som bor i soknet og som senest i 2015 fyller 18 år.

**Alternative lister**
Menighetsrådet har oppnevnt en nominasjonskomité som skal lage en liste. Det er i tillegg anledning for andre til å levere inn egne kandidatlister innen fristen 1. mai 2015. Forslag til kandidatlister skal være underskrevet av 10 stemmeberettigede medlemmer. Kontakt kirkekontoret for å få vite krav til hvilke opplysninger som skal være med om hver kandidat.

Alle kandidatlister skal ordnes i prioritert rekkefølge (ikke alfabetisk). Kandidatlister bør ha minst 40 prosent representasjon av hvert kjønn, og minst 20 prosent representasjon av ungdom under 30 år.

Når det er tid for valg, vil alle kandidater få en stemme hver, mens inntil tre av dem kan få to stemmer hver dersom velgeren setter kryss foran navnet til kandidaten. Det vil også være mulig å overføre navn fra en liste til en annen, dersom det er flere lister.

**To valg**

Kirkevalget finner sted (13.-) 14. september 2015, med forhåndsstemming fra 10. august. Direkte valg på fire leke medlemmer av bispedømmerådet finner sted samtidig som menighetsrådsvalget. Medlemmene av bispedømmerådet utgjør også Bjørgvins medlemmer av Kirkemøtet, det høyeste organet i Den norske kirke. Kirkevalget holdes samme dag som kommune- og fylkestingsvalget og i nærheten av de offentlige valglokalene. Alle stemmeberettigede medlemmer av kirken vil få tilsendt et valgkort i posten før 10. august. Der vil det stå hvor man kan stemme.

**Hva gjør menighetsrådet?**

Menighetsrådet leder menighetens virksomhet der du bor. Som medlem i menighetsrådet kan du ha stor innflytelse på de lokale oppgavene og utfordringene i din kirke. Menighetens arbeid spenner over mange temaer – bl.a. miljø og rettferdighet, gudstjeneste, musikk, misjon, barne- og ungdomsarbeid, samt jus og økonomiforvaltning.

Her er noen eksempler på menighetsrådets ansvarsområder:

* Trosopplæring blant døpte mellom 0 og 18 år
* Diakonalt arbeid (kirkens omsorgstjeneste)
* Gudstjenester
* Kirkemusikk
* Ofringer
* Utleie av kirken
* Uttalerett ved ansettelser av prest, prost og biskop
* Samarbeid med frivillige
* Langsiktig planlegging av menighetens arbeid
* Menighetsrådet har en eller to representanter i kirkelig fellesråd som tar seg av de administrative og økonomiske oppgavene på vegne av soknene, og de oppretter og legger ned stillinger

(Navn på menighetsråd) har 4–10 medlemmer. (sett inn rett tall for din menighet) . Medlemmene har ulik utdannings- og yrkesbakgrunn og mange er også aktive på andre arenaer i lokalsamfunnet. I tillegg deltar presten fast på rådsmøtene.

Menighetsrådet møtes 2-5 ganger i halvåret. Medlemmene velges for fire år.

En undersøkelse blant sittende menighetsrådsmedlemmer viser at et stort flertall trives og opplever det som meningsfylt å være med i menighetsrådet. 85 prosent synes vervet er mer eller like tilfredsstillende som de hadde forventet.

**Ti gode grunner til å være med i menighetsrådet:**

1. Du bidrar til å holde lokalkirken levende
2. Du blir del av et kristent fellesskap
3. Du gjør en viktig jobb for fellesskapet
4. Du kan sørge for et trygt og godt fritidstilbud for barn og unge
5. Du får innblikk i og påvirker de demokratiske prosessene i kirken
6. Du får et nytt nettverk i lokalmiljøet ditt
7. Du kan sørge for at din kirke er en åpen og inkluderende kirke
8. Du preger aktivitetstilbudet i nærmiljøet ditt
9. Du får nyttig styreerfaring som du kan bruke i andre sammenhenger
10. Du kan oppdage nye sider ved deg selv

Kilde: kirken.no/valg